ट्रैक्टर की कीमतें 1.5% बढ़ाएगी एस्कार्ट्स  
ट्रैक्टर कंपनी एस्कार्ट्स ने लागत में बढ़ोतरी का हवाला देते हुए कहा है कि वह अपने ट्रैक्टरों की कीमत जनवरी, 2012 से 1.5 प्रतिशत बढ़ाएगी।
ट्रैक्टर बनाने वाली कंपनी एस्कार्ट्स ने लागत में बढ़ोतरी का हवाला देते हुए कहा है कि वह अपने ट्रैक्टरों की कीमत जनवरी, 2012 से 1.5 प्रतिशत बढ़ाएगी। कंपनी ने एक बयान में कहा कि कीमतों में यह वृद्धि विशेषकर इस्पात और रबड़ की कीमत बढ़ने की वजह से लागत बढ़ने के कारण है।  डेढ़ प्रतिशत की औसत वृद्धि जनवरी, 2012 के बाद से लागू होगी, जिसके कारण ट्रैक्टर कीमतों में 6,000 से 10,000 रुपये तक की वृद्धि होगी।  एस्कार्ट्स के कृषि मशीनरी के मुख्य कार्यकारी अधिकारी एस श्रीधर ने कहा, पिछले कुछ महीनों से हमने लागत में पर्याप्त वृद्धि को देखा है, विशेषकर इस्पात और रबड़ कीमतों में। हमने इस कीमत वृद्धि का कुछ हिस्सा ग्राहकों पर भी डालने का फैसला किया है।